प्रियंका गांधी के काफिले की गाड़ियां आपस में टकराईं, हापुड़ रोड पर हुआ हादसा
रामपुर जा रहीं प्रियंका गांधी के काफिले की गाड़ियां हापुड़ रोड पर टकरा गई हैं। प्रियंका गांधी 26 जनवरी को दिल्ली में हुई हिंसा के दौरान मृत किसान नवरीत के परिजनों से मिलने रामपुर जा रही थीं।
नई दिल्ली: रामपुर जा रहीं कांग्रेस महासचिव प्रियंका गांधी के काफिले की गाड़ियां हापुड़ रोड पर टकरा गई हैं। प्रियंका गांधी 26 जनवरी को दिल्ली में हुई हिंसा के दौरान मृत किसान नवरीत के परिजनों से मिलने रामपुर जा रही हैं। इसी दौरान प्रियंका के काफिले की गाड़ियां आपस में टकरा गईं। हालांकि प्रियंका गांधी इस हादसे में सुरक्षित हैं। प्रियंका गांधी  किसान नवरीत सिंह के परिजनों से मिलने और शोक संवेदना व्यक्त करने के लिए उत्तर प्रदेश के रामपुर जा रही हैं। इसी दौरान उनके काफिले की गाड़ियां आपस में टकरा गईं।पढ़ें: एटीएम से कैश निकालने जा रहे हैं तो एकदम अलर्ट रहिए, वरना.. आपके साथ भी हो सकता है ऐसा कुछ....आपको बता दें कि पिछले महीने 26 जनवरी को ट्रैक्टर रैली के दौरान नवरीत का ट्रैक्टर एक पुलिस बैरिकेड से टकरा गया था और उस हादसे में उसकी जान चली गई थी। इस हादसे के बाद दिल्ली पुलिस ने एक वीडियो फुटेज भी जारी किया था जिसमें यह देखा गया था कि आईटीओ के पास पुलिस बैरिकेड को तोड़ने की कोशिश में तेज रफ्तार से आ रहा एक ट्रैक्टर पलट जाता है और कुछ लोगों के ऊपर गिर जाता है। पोस्टमार्टम रिपोर्ट से पता चला है कि इस दुर्घटना के कारण ही उसकी मौत हुई थी।पढ़ें: किसानों की ट्रैक्टर रैली में हिंसा मामले पर सुप्रीम कोर्ट का सुनवाई से इनकार, जानिए कोर्ट ने क्या कहायह घटना 26 जनवरी को उस समय घटित हुई, जब ट्रैक्टरों पर सवार सैकड़ों किसानों ने पुलिस बैरिकेड्स को तोड़ने के बाद नई दिल्ली के आईटीओ क्षेत्र में खूब उत्पात मचाया था। उग्र हो चुके किसानों को काबू में करने के लिए पुलिस ने आंसू-गैस के गोले भी दागे। पुलिस उन्हें मध्य दिल्ली में इंडिया गेट और राजपथ की ओर बढ़ने से रोकने की कोशिश कर रही थी।